section_heading: Povijest
paragraph_text: Radio postaja Usora počela je s radom 5. lipnja 1992. godine. Prve dane radilo se amaterski i odašiljačem male izlazne snage pa se postaja čula samo u usorskoj dolini. Od 17. travnja 1993. odašilja se s jačim odašiljačem, snage 250 W i od tad ide eksperimentalni program. Program je postupno postajao sve značajniji. Ratni uvjeti uvjetovali su emitiranje pa je radio do 1994. radio na prekide, zbog velikih problema s napajanjem električnom energijom, koje često nije bilo. Od ljeta 1994. postaja dobiva novi odašiljač i Hrvatska radiopostaja Usora postaje vrlo važan faktor u pravovremenom informiranju pučanstva i afirmiranju zacrtanih ciljeva koje vode prema obrani prostora i ka utemeljenju općine Usora kao izraza zajedničke želje Hrvata s dotad razjedinjenog prostora.